cyanic-selkie/wikianc huggingface dataset:
முகம்மது நபி அருங்காட்சியகம், ஜோர்தான்
மேற்கோள்கள்
அ பகுப்பு:ஜோர்தானிலுள்ள அருங்காட்சியகங்கள் பகுப்பு:இசுலாமிய அருங்காட்சியகங்கள்
ஐந்தாவது மக்களவை
இந்திய நாடாளுமன்றத்தின் ஐந்தாவது மக்களவை 1971 பொதுத் தேர்தலில் வெற்றி பெற்ற உறுப்பினர்களைக் கொண்டு கட்டமைக்கப்பட்டது. இதில் பங்காற்றிய முக்கிய உறுப்பினர்கள்:
முக்கிய உறுப்பினர்கள்
பகுப்பு:5வது மக்களவை உறுப்பினர்கள்
இரசாட் மாஞ்சி
இரசாட் மாஞ்சி (ஆங்கிலம்: Irshad Manji; குசராத்தி: ઇરશાદ માનજી; பிறப்பு 1968) ஒரு அறியப்பட்ட கனடிய எழுத்தாளர், ஊடகவியலாளர், சீர்திருத்த முற்போக்கு இசுலாமுக்கான செயற்பாட்டாளர். இவர் தற்போது நியூ யோர் பல்கலைக்கழக பேராசிரியராக உள்ளார். மரபுவாத, மிதவாத இசுலாம் நோக்கி கடுமையான விமர்சனங்களை இவர் முன்வைத்துள்ளார். கனடாவின் பல்லினப் பண்பாட்டுக் கொள்கையையும் கடுமையாக விமர்சித்துள்ளார்.
மேற்கோள்கள்
பகுப்பு:கனடிய ஊடகவியலாளர்கள் பகுப்பு:கனடிய முசுலிம்கள் பகுப்பு:கனடியப் பெண்ணியவாதிகள் பகுப்பு:ந.ந.ஈ.தி நபர்கள் பகுப்பு:இசுலாம் பற்றிய விமர்சகர்கள் பகுப்பு:1968 பிறப்புகள் பகுப்பு:வாழும் நபர்கள்
அசுரன்
அசுரன் (Asuran) 2019 இல் வெளிவந்த தமிழ்த் திரைப்படம் ஆகும். இதனை வெற்றிமாறன் எழுதி இயக்கியுள்ளார். தனுஷ் நடித்துள்ளார். மஞ்சுவாரியர் முதன்முறையாக தமிழில் நடித்துள்ளார். கலைப்புலி எஸ். தானு தயாரித்துள்ளார். ஜி. வி. பிரகாஷ்குமார் இசையமைத்துள்ளார். பூமணி எழுதிய வெக்கை புதினத்தினை அடிப்படையாகக் கொண்டு இந்தத் திரைப்படம் எடுக்கப்பட்டுள்ளது.
தயாரிப்பு
வடசென்னையின் வெற்றியைத் தொடர்ந்து இந்தத் திரைப்படத்தின் அறிவிப்பு வெளியானது. டிசம்பர் 21, 2018 இல் தனுஷ் தனது டுவிட்டர் பக்கத்தில் இதன் சுவரொட்டியினை வெளியிட்டார். பொல்லாதவன், ஆடுகளம்,வடசென்னை ஆகிய திரைப்படங்களை அடுத்து இவர்கள் இணைந்து பணியாற்றும் நான்காவது திரைப்படம் இதுவாகும்.
தேசிய விருது
2019 ஆம் ஆண்டில் வெளியான திரைப்படங்களுககான 67-ஆவது தேசிய விருதுகள் அறிவிப்பில் இத்திரைப்படத்திற்கு சிறந்த தமிழ் திரைப்படத்திற்கான விருது அறிவிக்கப்பட்டது.
வெளி இணைப்புகள்
பகுப்பு:தனுஷ் நடித்துள்ள திரைப்படங்கள் பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள் பகுப்பு:பிரகாஷ் ராஜ் நடித்த திரைப்படங்கள்
வால்ட் டிஸ்னி
புளோரிடாவில் தன் கனவு திட்டபணியான வால்ட் டிஸ்னி உலக உல்லாசநகரம் திறப்புக்கு சில வருடங்கள் முன்னரே 1966-ஆம் ஆண்டு டிசம்பர் பதினைந்தாம் தேதி டிஸ்னி நுரையீரல் புற்றுநோயால் இறந்தார்.
ஆரம்ப காலம்
வால்ட் டிஸ்னி 1901 ஆம் ஆண்டு டிசம்பர் மாதம் 5 ஆம் திகதி சிக்காகோவில் உள்ள ஹேர்மோசா சமூகப் பிரதேசத்திலுள்ள 2156 N டிரிப் அவெனியூவில் ஈரானியக் கனேடியரான எலியாஸ் டிஸ்னிக்கும், ஜெர்மனிய மற்றும் ஆங்கில வம்சாவளியைச் சேர்ந்த புளோரா கோல் டிஸ்னிக்கும் மகனாகப் பிறந்தார். . 1906 ஆம் ஆண்டு, வால்ட் டிஸ்னிக்கு நான்கு வயதாக இருந்தபோது அவர்களுடைய குடும்பம் மிசோரிக்கு சென்றது. ஏனெனில் அங்குதான் அவர்களுடைய மாமா நிலம் வாங்கியிருந்தார். அங்கு அவருடைய படம் வரையும் திறனை வளர்த்தார். இவர் முதன் முதலாக தன்னுடைய வீட்டிற்கு அருகில் உள்ள ஒரு மருத்துவருக்கு ஒரு குதிரை படம் ஒன்றினை பணத்திற்காக வரைந்து கொடுத்தார். டிஸ்னி வண்ண பென்சில்கள் மற்றும் கிரேயான்ஸ் கொண்டு தன்னுடைய திறன்களை வளர்த்துக் கொண்டார். 1909 ஆம் ஆண்டில் இவரும், அவருடைய சகோதரியும் மர்சலின் என்ற பள்ளியில் படித்தனர். 1911 ஆம் ஆண்டில் கன்சாஸ் நகரத்திற்கு சென்றனர். பின்பு கிரென்டன் இலக்கண பள்ளியில் வால்ட்டர் ஃபெஃப்பியர் என்பவருடன் பழக்கம் ஏற்பட்டது. தன்னுடைய வீட்டில் இருந்த நேரத்தை விட இவருடன் இருந்த நேரம் தான் அதிகம் செலவிட்டார். வால்ட் டிஸ்னி தினமும் 4.30 மணிக்கு எழுந்து தினசரி பத்திரிக்கைகளை விற்பனை செய்து வந்தார். அதனால் பள்ளிகளில் போதிய நேரம் செலவிட இயலாத காரணத்தினால் மோசமான தரங்களையே (grades) பெற்றார். ஆனாலும் தன்னுடைய தினசரி பத்திரிக்கைகளை விற்பனை செய்வதனை ஆறு வருடங்கள் தொடர்ந்து செய்தார். மேலும் சனிக்கிழமை தோறும் கேலிச்சித்திரம் வரைவதற்காக சிறப்பு வகுப்புகளுக்கும் சென்றார். 1917 ஆம் ஆண்டில் எலியாஸ் ஓ ஷெல் என்ற நிறுவனத்தின் பங்குகளை வாங்கினார். எனவே அவர்கள் மறுபடியும் தங்களுடைய இடங்களுக்கு சென்றனர். வால்ட் டிஸ்னி மெக்கின்லே உயர்நிலைப்பள்ளியில் சேர்ந்தார். அங்கு அவர் பள்ளி அளவில் செயல்படும் பத்திரிக்கையில் கேலிச்சித்திரம் வரையும் பணியினைப் பெற்றார். அதில் இரண்டாம் உலகப்போரின் சமயத்தில் சுதந்திர உணர்வினை வெளிப்படுத்தும் விதமான கேலிச்சித்திரங்களை வரைந்தார். மேலும் சிகாகோ அகாதமியில் இரவு படிப்பினை மேற்கொண்டார்.
வாழ்க்கை வரலாறு (1920-1928)
1920 ஆம் ஆண்டில் வால்ட் டிஸ்னி, ஐவெர்க்ஸ் ஆகியோர் இணைந்து தொழில் துவங்கினர். ஆனால் அவர்கள் தொடங்கிய தொழிலில் வாடிக்கையாளர்களை கவர இயலவில்லை. எனவே அதனை தற்காலிகமாக விட்டுவிடலாம் என முடிவு செய்து விளம்பர நிறுவனம் ஒன்றினை தொடங்கினர். அதனை ஏ.வி.குகர் எனவரின் தலைமையில் மேற்கொண்டனர். பின் அவர்களுடன் ஐவெர்கஸ் இணைந்தார். அதனை அவர்கள் பிரிவகம் அசைவுப்படம் மூலம் செயல்படுத்தினர். அப்பொழுதுதான் டிஸ்னிக்கு அசைவுப்படத்தின் மீது ஆர்வம் வந்தது. மேலும் அவர் மட் அண்ட் ஜெஃப் (Mutt and Jeff) மற்றும் கோகோ தெ க்ளொவ்ன் (Koko the Clown.) போன்ற அசைவுப்படங்களை வரையத் தொடங்கினார். கல அசைவூட்டம் என்பது இன்னும் சிறப்பான முறையில் இருந்தது. ஆனால் குகரால் இந்த முறையினை ஏற்றுக்கொள்ள இயலவில்லை. அதனால் டிஸ்னி தன்னுடைய சக பணியாளருடன் இணைந்து புதிய நிறுவனம் ஒன்றினைத் தொடங்கினார். அந்த நிறுவனத்தின் பெரும் பகுதி நியூமேன் திரையரங்கிற்கு செய்து தந்தனர். எனவே அந்த வெற்றியின் காரணமாக லாஃப் ஓ கிராம் (Laugh-O-Gram Studio) என்ற ஓவிய அறையினை வாங்கினார். அந்த நிறுவனத்தில் பல அசைவுப்பட நிபுணர்களை வேலைக்கு அமர்த்தினார். அதில் ருடால்ஃப் மற்றும் ஐவெர்க்ஸ் போன்ற நிபுணர்களும் அடங்குவர். ஆனால் இந்த நிறுவனமும் போதிய அளவு லாபத்தினை ஈட்டவில்லை. எனவே டிஸ்னி அலைஸின் அற்புத உலகம் (Alice's Wonderland‍) என்பதனை நிறுவினார். அந்நிறுவனமானது அலைஸின் சாகசத்தின் அற்புத உலகம் (Alice's Adventures in Wonderland‍) என்பதனை அடிப்ப்டையாகக் கொண்டது ஆகும். அவற்றில் விர்ஜீனியா, டேவிஸ் போன்ற கதா பாத்திரங்களை அவர்கள் நிகழ்த்திக் காட்டினர். 1923 ல் டிஸ்னி ஹாலிவுட் பக்கம் சென்றார். மேலும் அப்பொழுது அமெரிக்காவில் கேலிச்சித்திரத்திற்கான நிறுவனங்கள் அங்கு அதிகமாக இருந்தன. அவர் லாஸ் ஏஞ்சல்ஸ் நகரத்தினை தேர்வு செய்தார். ஏனெனில் அவருடைய தம்பிக்கு காசநோய்க்கான சிகிச்சையினை அங்குதான் எடுத்துக் கொண்டிருந்தனர். அதன் பிறகு அவரும் அவருடைய தம்பியும் இணைந்து தெ வால்ட் டிஸ்னி என்ற பெயரில் பட நிறுவனம் ஒன்றைத் தொடங்கினார்கள். இந்த நிறுவனத்தின் பெயரிலேயே அவர்கள் படங்களைத் தயாரித்தனர்.
மிக்கி மவுஸ் உருவாக்கம்
ஓஸ்வல்ட் என்பதற்கு பதிலாக டிஸ்னி மற்றும் ஐவெர்க்ஸ் இணைந்து மிக்கி மவுஸ் என்பதனை உருவாக்கினர். ஆனால் அது எவ்வாறு உருவானது என்பது பற்றிய தெளிவான வரலாறு தெரியவில்லை. அதற்கு முதலில் மோர்ட்டிமர் எலி (Mortimer Mouse) அல்லது மிக்கி மவுஸ் என்றும் பெயர் வைக்க நினைத்தனர். ஐவெர்க்ஸ் இதற்கான உருவத்தினை சற்று மேம்படுத்தினார். 1947 ம் ஆண்டு வரையில் மிக்கி மவுஸிற்கு ஒலிவடிவம் கொடுத்து வந்தனர். அந்த நிறுவனத்தில் பணியாற்றிய தொழிலாளி ஒருவர் பின்வருமாறு கூறினார், யுபி (Ub) மிக்கிகு உருவம் கொடுத்தார் ஆனால் டிஸ்னி இதற்கு உயிர் கொடுத்தார்.
ஆஸ்கார் விருதுகள்
மிக அதிக முறை ஆஸ்கர் விருதுக்கான நியமனம் மற்றும் ஆஸ்கார் விருது வாங்கிய முறைக்காக வால்ட் டிஸ்னி செய்த சாதனை. இவர் வாங்கிய நான்கு ஆஸ்கார்கள் சிறப்பு விருதுகள் மற்றும் ஒன்று அவர் மறைவுக்கு பின் வழங்கப்பட்டது.
right|100px
மேலதிக வாசிப்பிற்கு
பகுப்பு:1901 பிறப்புகள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்க ஓவியர்கள் பகுப்பு:1966 இறப்புகள் பகுப்பு:சிறப்பு அகாதமி விருதை பெற்றவர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள்
மேனார்டு நாடா எரியூட்டி
மேனார்டு நாடா எரியூட்டி என்பது, மசுகெத்துகளின் விரைவான மீள்குண்டேற்றத்திற்கு வித்திட்ட, எட்வர்டு மேனார்டால் வடிவமைக்கப்பட்ட ஒரு அமைப்பு ஆகும்.
ஆரம்பகட்ட வரவேற்பு
மேனார்டின் புதிய அமைப்பினால், தட்டும் மூடியின் முளையில். தட்டும் மூடியை கையால் ஏற்றுவது, இனி தேவையில்லை என்றாயிற்று. இது துப்பாக்கியின் மீள்குண்டேற்ற செயற்படிகளில், ஒரு படியை சுடுநருக்காக குறைத்து, சுடுநரின் ஒட்டுமொத்த சுடும் விகிதத்தை அதிகரித்தது.
களத்தில் கண்ட செயல்பாடு
இந்த மேனார்டு நாடா சில கட்டுப்படுத்தப்பட்ட சூழல்களில் நன்றாக வேலை செய்தது, ஆனால் போர்க்களத்தில் நம்பகத்தன்மை இல்லாததாக நிரூபணம் ஆனது. இந்த இயக்கமுறை பலமில்லாமல், மிகவும் மென்மையாக இருப்பதால், மண் மற்றும் தூசியால் எளிதில் மாசு அடைந்துவிடும். இந்த நாடா நீர்புகாதது என்று தான் விளம்பரப் படுத்தப்பட்டது, ஆனால் ஈரப்பதம் தான் இதன் மோசமான பிரச்சனையாக இருந்தது. காகிதப் பட்டைகள் அதீத ஈரப்பதத்திற்கு கூட பாதிப்படைந்தது.
இன்னமும், மேனார்டு நாடா அமைப்பு தான், தற்கால (தீபாவளி) பொம்மை துப்பாக்கிகளில் பயன்படுத்தப் படுகிறது.
மேற்கோள்கள்
பகுப்பு:சுடுகலன் துறைச்சொற்கள்
குப்பைத் தொட்டி
200px|thumb|right|டொரண்டோவில் ஒரு பச்சைநிற குப்பைத் தொட்டி குப்பைத் தொட்டி குப்பைகளைத் தற்காலிகமாக இட்டு வைக்கும் தொட்டி ஆகும்.
குப்பைகளை அங்கும் இங்கும் போடாமல் குப்பைத் தொட்டியில் போடுவது ஒரு நற்பழக்கம் ஆகும். இது குப்பைகளை சுத்தம் செய்வதை இலகுவாக்குகிறது. சுற்றுச்சூழலை சுத்தமாக வைத்திருகிறது. நோய்க்கிருமிகள் பரவுவதைத் தடுக்கிறது.
தற்காலத்தில் நகரங்களில் குப்பைகளைப் பல்வேறு வகைகளாகப் பிரித்துப் போடுவதும் வழக்கம். பொதுவாக கரிம அல்லது உயிரி கழிவுகள் (மரக்கறித் தோல், இறைச்சியின் எலும்புகள் போன்ற) ஒரு வகையாகப் பிரிக்கப்படுகின்றன. மறுபயனீடு செய்ய கூடிய செய்தித் தாள்கள், உலோகங்கள் வேறு ஒரு வகையாக] பிரிக்கப்படுகின்றன. இலகுவாக மக்காத பொருட்கள் ஒரு வகையாக பிரிக்கப்படுகின்றன. இவை தவிர வேறு பிரிவுகளும் உண்டு.
பகுப்பு:வீடு
ஜஹீராபாது மக்களவைத் தொகுதி
ஜஹீராபாது மக்களவைத் தொகுதி, தெலுங்கானாவில் உள்ள 17 மக்களவைத் தொகுதிகளில் ஒன்று.
விபோத்தாரிணி தேவி
விபோத்தாரிணி தேவி ( Bipodtarini Devi ) அல்லது பிபோத்தாரிணி தேவி என்பது இந்து மதக் கடவுளாகும். இவள் இந்தியாவின் மேற்கு வங்காளம், ஒடிசா, அசாம் ஆகிய மாநிலங்களில் வணங்கப்படுகிறாள். சங்கடராணி தேவியுடன் நெருங்கிய தொடர்புடையவளாகவும், துர்கையின் 108 அவதாரங்களில் ஒன்றாகவும் கருதப்படும் விபோத்தாரிணி, பிரச்சனைகளை சமாளிக்க உதவிக்காக வேண்டிக் கொள்ளப்படுகிறாள். அவளுடன் தொடர்புடைய வருடாந்திர திருவிழாவான விபோத்தாரிணி விரதத்தின் போது, துவிதியை முதல் தசமி வரை சுக்ல பட்சத்தின் (வளர்பிறை நிலவு) 2வது நாள் முதல் 10வது நாள் வரை பெண்களால் அனுசரிக்கப்படும் விரதம் பற்றி தேவியின் புராணக்கதைகள் விவரிக்கப்பட்டுள்ளன. இந்து நாட்காட்டியின் படி ஆடி மாதத்தில் செவ்வாய் அல்லது சனிக்கிழமை இது அனுசரிக்கப்படுகிறது. இந்தப் புராணக்கதைகள் இவளது பெயரை நிறுவின. பிபோதா - தாரிணி, அதாவது பிரச்சனைகளில் இருந்து விடுவிப்பவர் எனப் பொருள்.
புராணக் கதை
வலது|thumb|200x200px| விபோத்தாரிணியின் கதையில் [[செம்பருத்தி மலர் முக்கிய இடத்தைப் பிடித்துள்ளது]] விபோத்தரிணியின் பூசையானது (சடங்கு வழிபாடு) - பெண்களால் கடைபிடிக்கும் ஒரு விரதமாகும். இது தேவியின் புராணத்தைச் சொல்வதன் மூலம் பின்பற்றப்படுகிறது அல்லது முன் வைக்கப்படுகிறது. இந்த புராணக்கதை விஷ்ணுபூர் அல்லது பிஷ்ணுபூரில் (தற்போதைய மேற்கு வங்காளத்தில் உள்ளது), 7 ஆம் நூற்றாண்டு கிபி முதல் 19 ஆம் நூற்றாண்டு வரை பாக்டி இனத்தைச் சேர்ந்த (பர்கா சத்ரியர்) மல்ல மன்னர்களின் காலத்தில் மல்லபூம் இராச்சியத்தில் நடந்ததாக உள்ளது. நாட்டின் இராணிக்கு மாட்டிறைச்சி உண்ணும் மோச்சி இனத்தைச் சேர்ந்த ஒரு தோழி இருந்தாள். ஆர்வத்தின் காரணமாக இராணி இறைச்சியைப் பார்க்க விரும்பினார். ஒரு நாள், இராணி தன் தோழியிடம் அதைக் காட்டச் சொன்னாள். பக்தியுள்ள இந்து மன்னனின் கோபத்திற்கு பயந்து முதலில் மறுத்த தோழி, ஆனால் பின்னர் இராணியின் வேண்டுகோளுக்கு இணங்கினாள். இருப்பினும், இராணி காட்டிக் கொடுக்கப்பட்டதால், கோபமடைந்த மன்னன் அவளைக் கொல்ல விரைந்தான். இராணி தனது ஆடைகளில் இறைச்சியை மறைத்து, உதவிக்காக துர்கா தேவியிடம் வேண்டினாள். அதைத் தொடர்ந்து, மன்னன் அவளது ஆடைகளைக் கிழித்து, அவற்றின் கீழே மறைந்திருப்பதைக் கண்டபோது, அங்கு அவன் ஒரு செம்பருத்தி மலரைக் கண்டான். இன்றும் அம்மனின் பூசை பெண்களின் சடங்குகளின் ஒரு பகுதியாக உள்ளது. மேலும், குடும்ப நெருக்கடியின் போது தெய்வத்தின் தலையீட்டிற்காக செய்யப்படுகிறது.
குறிப்பிட்ட நெருக்கடியின் போது அழைக்கப்படும் துர்காவின் வேறு சில வெளிப்பாடுகளைப் போலவே, அல்லது நோய்வாய்ப்பட்ட குடும்ப உறுப்பினருக்கு உதவவும், விபோத்தாரினியும் "குணப்படுத்தும் தெய்வம்" என்று நம்பி பிரார்த்தனை செய்யப்படுகிறது. இப்பகுதியில் உள்ள பெரும்பாலான கோவில்களின் மத நாட்காட்டியில் வருடாந்திர விபோத்தாரிணி-பூசை ஒரு முக்கியமான நிகழ்வாக இடம் பெற்றிருக்கும்.
சான்றுகள்
பகுப்பு:இந்து பெண் தெய்வங்கள்
இருதுணை மணம்
இருதுணை மணம் (Bigamy) என்பது, சட்டப்படி மணந்த ஒருவர் இருக்கும்போது இன்னொருவரை மணம் புரிதலைக் குறிக்கும். பல மேல் நாடுகளிலும், வேறு பல நாடுகளிலும் இருதுணை மணம் சட்டப்படி குற்றமாகும். இச்சூழலில் பெரும்பாலும் இரண்டாவது மணம் நடக்கும்போது முதல் அல்லது இரண்டாவது துணைவருக்கு இது தெரியாமல் இருக்கும் நிலை உள்ளது. இருதுணை மணச் சட்டங்கள் நடைமுறையில் உள்ள நாடுகளில், முதல் துணைவரின் சம்மதம் இருப்பதோ இல்லாதிருப்பதோ சட்டப்படி எவ்வித வேறுபாட்டையும் ஏற்படுத்துவது இல்லை. இரண்டாவது மணம் சட்ட வலுவற்றதாகவே இருக்கும். பொதுவாக, வாழுகின்ற ஒரு கணவனையோ, மனைவியையோ கொண்டிருக்கும் ஒருவர் இன்னொருவரை மணம் புரிவதையோ, அல்லது தான் ஏற்கெனவே மணம்புரியாது இருந்தாலும் மணம் புரிந்த இன்னொருவரை மணம் புரிவதையோ சட்டம் ஏற்றுக்கொள்வதில்லை. ஆனால், முன்னைய மணம் சட்டப்படி செல்லாதது ஆக்கப்பட்டாலோ, சட்டப்படியான மணமுறிவு பெற்றிருந்தாலோ, முன்னைய துணைவர் காணாமல் போய் இறந்துவிட்டதாக நம்பப்பட்டாலோ இன்னொரு மணம் புரிந்துகொள்ளச் சட்டம் அனுமதிக்கும்.
இருதுணை மண எதிர்ப்புச் சட்டங்களின் வரலாறு
உரோமப் பேரரசில் கிறித்தவம் அரச மதமாக ஆவதற்கு முன்பே டயோகிளேசியனும், மக்சிமிலியனும், கிபி 285 இல் ஒருதுணை மணத்தை மட்டுமே சட்டத்துக்கு அமைவானதாக ஆக்கும் பல்துணை மறுப்புச் சட்டங்களை நிறைவேற்றினர். 393 ஆம் ஆண்டில், பைசண்டியப் பேரரசர் முதலாம் தியோடோசியசு பல்துணை மணம் மீதான தடையை யூதச் சமூகத்துக்கும் ஏற்புடையதாகும்படி கட்டளையிட்டார். 1000 ஆவது ஆண்டில், ராபி கேர்சம் பென் யூதா, கிறித்தவச் சூழலில் வாழும் அசுக்கெனாசி யூத சமூகத்தினரிடையே பல்துணை மணம் ஏற்கப்படாது என அறிவித்தார்.
முற்காலத்தில், இருதுணை மணம் குறித்த வழக்குகள் மதம் சார்ந்த நீதிமன்றங்களிலேயே இடம்பெற்றன. சீர்திருத்தங்களுக்குப் பின்னர், இங்கிலாந்து நாடாளுமன்றம் இருதுணை மணத்தைக் குற்றமாக்கும் சட்டங்களை இயற்றியது. இதே போன்ற நடவடிக்கைகள் பிற இடங்களிலும் எடுக்கப்பட்டன.
பெண்ணிய வரலாற்றாளர் சாரா மக்டூகலின் கருத்துப்படி, 16 ஆம் நூற்றாண்டின் மத்திய ஐரோப்பாவின் மீதான இசுலாமிய ஆக்கிரமிப்புக்களும், ஆசியா, ஆப்பிரிக்கா, அமெரிக்கக் கண்டங்களில் ஐரோப்பியரின் குடியேற்றவாதமும் ஐரோப்பியக் கிறித்தவரைப் பல்துணை மணத்தைக் கடிப்பிடிக்கும் பண்பாடுகளுடன் தொடர்புகளை ஏற்படுத்தியதன் விளைவாகவே ஐரோப்பியக் கிறித்தவ நாடுகளில் ஒருதுணை மணத்துக்கு அழுத்தம் கொடுக்கப்பட்டது. இதன் விளைவாக, இருதுணை மணம் புரியும் கிறித்தவ ஆண்கள் முன்னெப்பொழுதும் இல்லாத வகையில், மரண தண்டனை, கடூழியம், நாடுகடத்தல், நீண்டகாலச் சிறை போன்ற கடும் தண்டனைகளுக்கு உள்ளானார்கள்.
பழங்காலச் சீனாவில், இருதுணை மணம் தண்டனைக்குரிய குற்றமாக இருந்தது. ஆனால், அதிகாரபூர்வ மணமாக இல்லாதிருக்கும்வரை வைப்பாட்டிகளை வைத்திருப்பதைப் பொறுத்துக்கொண்டனர். ஒரு குறிப்பிட்ட நேரத்தில் ஒரு ஆண் ஒரு பெண்ணுடனேயே மணம் புரிந்திருக்க முடியும். மறுதலையும் அவ்வாறே.
சட்ட நிலை
பெரும்பாலான மேற்கத்திய நாடுகள் இருதுணை, பல்துணை மணங்களை ஏற்றுக்கொள்வதில்லை. அந்நாடுகளில் இவ்வகை மணங்கள் குற்றம் ஆக்கப்பட்டுள்ளன. பல நாடுகள் மக்களின் பல்துணை சார்ந்த வாழ்க்கை முறையையும் தடை செய்துள்ளன. சில அமெரிக்க மாநிலங்களில் இவ்வாறான தடைகள் உள்ளன. இவ்விடங்களில் பல்துணை வாழ்க்கை முறையைக் குற்றமாக்கியது, மோர்மன் எதிர்ப்புச் சட்டங்களாகவே உருவாகின. எனினும் இச்சட்டங்களை மிகவும் அரிதாகவே நடைமுறைப்படுத்துகின்றனர்.
மேற்கோள்கள்
பகுப்பு:திருமண முறைகள்
வெங்கடபெருமாள்ராஜபுரம் ஊராட்சி
வெங்கடபெருமாள்ராஜபுரம் ஊராட்சி (Venkataperumalrajapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர் கே பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1014 ஆகும். இவர்களில் பெண்கள் 493 பேரும் ஆண்கள் 521 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அப்துல் காதீர் கான்
thumb|அப்துல் காதீர் கான் '''ஏ. கே. கான் என்று அழைக்கப்படும் அப்துல் காதீர் கான்''' (பிறப்பு: ஏப்ரல் 1, 1936- இறப்பு:10 அக்டோபர் 2021), ஒரு பாக்கித்தான் கட்டுரையாளர், அணுக்கரு இயற்பியலாளர் மற்றும் ஒரு உலோகவியல் பொறியியலாளர் ஆவார், இவர் பாக்கித்தானின் அணுகுண்டு திட்டத்திற்கான யுரேனியம் செறிவூட்டுதல் திட்டத்தை நிறுவினார். ஏ.கே கான் 1976 இல் ககூதா ஆராய்ச்சி ஆய்வகங்களை நிறுவினார், 2001 ல் ஓய்வு பெறும் வரை அதன் மூத்த விஞ்ஞானியாகவும் மற்றும் தலைவராக பணியாற்றினார். கான் மற்ற பாக்கித்தானிய தேசிய அறிவியல் திட்டங்களிலும் ஒரு அங்கமாக இருந்தார், மூலக்கூறு உருவவியல் மார்டென்சைட் உலோகக்கலவைகளின் இயற்பியல், அமுக்கப்பட்ட பொருள் இயற்பியல் மற்றும் பொருள் இயற்பியல் ஆகியவற்றில் ஆராய்ச்சி பங்களிப்புகளை வழங்கினார்.
இவர் அணு ஆயுத தொழில்நுட்பத்தை பிற நாடுகளுக்கு வழங்கியதாக அமெரிக்க அரசாங்கம் பாக்கித்தானுக்கு வழங்கிய ஆதாரங்களுக்குப் பின்னர் சனவரி 2004 இல், பாக்கித்தான் அரசாங்கம் இதைப்பற்றிய விளக்கமளிக்க கானை அழைத்தது. ஒரு மாதத்திற்குப் பிறகு இந்த நடவடிக்கைகளுக்கான தனது பொறுப்பை முறையாக ஒப்புக்கொண்டார். கானின் நடவடிக்கைகளுக்கு பாக்கித்தான் அதிகாரிகள் அனுமதி அளித்தார்கள் என்ற குற்றச்சாட்டை பாகிஸ்தான் அரசு நிராகரித்தது.
பல ஆண்டு அதிகாரப்பூர்வ வீட்டுக் காவலுக்குப் பின்னர், இஸ்லாமாபாத் உயர்நீதிமன்றம், 2009 பிப்ரவரி 6 அன்று இவரை விடுதலை செய்தது, இதனால் இவர் நாட்டிற்குள் சுதந்திரமாக இருக்க அனுமதிக்கப்பட்டார். இத்தீர்ப்பை தலைமை நீதிபதி சர்தார் முகம்மது அஸ்லாம் வழங்கினார். செப்டம்பர் 2009 இல், இந்தத் தீர்ப்பு கான் மீதான அனைத்து பாதுகாப்பு கட்டுப்பாடுகளையும் முடிவுக்குக் கொண்டுவந்திருந்தாலும், கான் இன்னும் "தீவிர ஆபத்தில்தான் உள்ளார்" என்று அமெரிக்கா எச்சரித்தது.
ஆரம்பகால வாழ்க்கை
இவர் பிரித்தானிய இந்தியாவின் போபாலில் உள்ள பஷ்தூன் குடும்பத்தில்    இவரது தாய் சுலேகா பேகம் ஒரு இல்லத்தரசி ஆவார். அவரது தந்தை, அப்துல் கபூர், நாக்பூர் பல்கலைக்கழகத்தின் முன்னால் மாணவரும், இந்திய கல்வி அமைச்சகத்தில் பணியாற்றிய கல்வியாளருமாவார். பின்னர் அவர் 1935 இல் ஓய்வு பெற்ற பிறகு போபால் மாநிலத்தில் குடும்பத்துடன் குடியேற்றினார். 1947 இல் இந்தியா பிரிக்கப்பட்ட பின்னர், அவரது குடும்பம் 1952 இல் இந்தியாவிலிருந்து பாக்கித்தானுக்கு குடிபெயர்ந்து, சிந்துவின் கராச்சியில் குடியேறியது. தயாராம் ஜெதமால் சிந்து அரசு அறிவியல் கல்லூரி சுருக்கமாக டி.ஜே அறிவியல் கல்லூரியில் பயின்ற அவர் இயற்பியல் படிப்பதற்காக 1956 இல் கராச்சி பல்கலைக்கழகத்தில் சேர்ந்தார். 1960 ஆம் ஆண்டில், அவர் இயற்பியலில் இளம் அறிவியல் பட்டம் பெற்றார். இதனுடன்கணிதத்தில் ஒரு சிறிய பட்டம், மற்றும் திட நிலை இயற்பியலில் பட்டமும் பெற்றார். .
ஒரு குறுகிய காலத்திற்கு, இவர் நகர அரசாங்கத்தின் அளவையியல் ஆய்வாளராக பணியாற்றினார். 1961 ஆம் ஆண்டில், இவர் பெர்லினில் உள்ள தொழில்நுட்ப பல்கலைக்கழகத்தில் உலோகவியல் படிப்பதற்காக ஜெர்மனிக்குச் சென்றார், ஆனால் 1965 இல் நெதர்லாந்தில் உள்ள டெல்ஃப்ட் தொழில்நுட்ப பல்கலைக்கழகத்திற்கு இடமாற்றம் செய்தார். அங்கு இவர் 1967 இல் தொழில்நுட்பத்தில் பொறியியலாளர் பட்டம் பெற்றார். ( அறிவியலில் முனைவருக்கு சமம்) பின்னர் முனைவர் பட்ட படிப்புகளுக்காக இலியூவன் கத்தோலிக்க பல்கலைக்கழகத்தில் சேர்ந்தார். அங்கு மார்ட்டின் பிராபர்ஸ் என்பவரின் மேற்பார்வையில், இவர் பொறியியலில் முனைவர் பட்டம் பெற்றார். 1972 இல் உலோகவியல் பொறியியலில் பட்டம் பெற்றார். இவரது முனைவர் ஆய்வறிக்கையில் மார்டென்சைட் பற்றிய அடிப்படை பணிகள் மற்றும் உருவவியல் துறையில் அதன் விரிவாக்கப்பட்ட தொழில்துறை பயன்பாடுகள் ஆகியவை அடங்கும்.
அணு ஆயுதத் திட்டத்தில் இவர் பணியாற்றிய காலத்தில், வெப்ப குவாண்டம் புலம் மற்றும் அமுக்கப்பட்ட இயற்பியலில் ஆராய்ச்சிக்கு முன்னோடியாக இருந்தார். அதே நேரத்தில் கட்டுப்படுத்தப்பட்ட இயற்பியல் அமைப்பில் மிகவும் நிலையற்ற ஐசோடோபிக் துகள்களின் வேதியியல் எதிர்வினைகள் குறித்த இணைக் கட்டுரைகளை எழுதியுள்ளார்.
இறப்பு
பாகிஸ்தான் அணு ஆயுத திட்டத்தின் தந்தை என்று கூறப்பட்ட அப்துல் கதீர் கான் 10 அக்டோபர் 2021 அன்று (ஞாயிற்றுக்கிழமை) காலை இஸ்லாமாபாத்தில் காலமானார். அவருக்கு வயது 85. ஏ.க்யூ. கான் என்று பரவலாக அறியப்பட்ட அப்துல் கதீர் கான் மத்திய பிரதேச மாநிலத்தின் தலைநகராக உள்ள போபால் நகரத்தில் பிறந்தவர். கடந்த ஆகஸ்டு மாதம் கொரோனா தொற்று ஏற்பட்ட ஏ.க்யூ.கான் உடல் நிலை அதன் பிறகு சீர்கெட்டது.
குறிப்புகள்
பகுப்பு:அணுக்கரு இயற்பியலாளர்கள் பகுப்பு:கோட்பாட்டு இயற்பியலாளர்கள் பகுப்பு:கோட்பாட்டு வேதியியலாளர்கள் பகுப்பு:பாக்கித்தானிய இயற்பியலாளர்கள் பகுப்பு:பொருளறிவியலாளர்கள் பகுப்பு:2021 இறப்புகள் பகுப்பு:1936 பிறப்புகள்
ரானாவ்
தென்கிழக்கு ஆசியாவின் மிக உயரமான மலையான கினபாலு மலைத் தொடரின் அடிவாரப் பகுதியில்; கோத்தா கினபாலு நகரில் இருந்து 124 கி.மீ. தொலைவில் இரானாவ் அமைந்து உள்ளது.
பொது
ரானாவ் (Ranau) என்றால் ஈரமான நெல் வயல் என்று பொருள். பரந்த பள்ளத்தாக்கின் வளமான சமவெளிகளில் மக்கள் நீண்ட காலமாக வாழ்ந்து இருக்க வேண்டும். அதனால் அந்தப் பெயர் வைக்கப்பட்டு இருக்கலாம்.
முன்பு காலத்தில் சுற்றியுள்ள மலைகளில் டூசுன் மக்கள் வாழ்ந்து உள்ளனர். மலைகளின் சரிவுகளில் நெல் பயிரிட்டுள்ளார்கள். ரானாவுக்கு அருகில் குண்டசாங் நகரம் உள்ளது. இந்த நகரைச் சபாவின் காய்கறி மூலதனம் என்றும் அழைக்கிறார்கள்.
சண்டாக்கான் மரண அணிவகுப்பு
இரானாவ் நகருக்கு அருகில் ஆஸ்திரேலிய போர் நினைவுச்சின்னம் உள்ளது. இந்த நினைவுச் சின்னம் ஆஸ்திரேலியப் போர்க் கைதிகளின் மரண அணிவகுப்பைக் குறிக்கிறது.
ஜப்பானியரின் ஆட்சிக் காலத்தில் சபா, சண்டாக்கான் சிறைச்சாலையில் இருந்து, 260 கி.மீ. தொலைவில் இருந்த இரானாவ் நகரத்திற்கு, ஆஸ்திரேலியப் போர்க்கைதிகள் கால்நடையாக நடக்க வைக்கப் பட்டார்கள். அந்த நிகழ்ச்சியைச் சண்டாக்கான் மரண அணிவகுப்பு (Sandakan Death Marches) என்று அழைக்கிறார்கள். அந்த மரண அணிவகுப்பில் 2300 பேர் இறந்தார்கள்.
இரானாவ் சிறைச்சாலை
ஜப்பானியர்களின் ஆட்சி காலத்தில் சண்டக்கான் நகரில் பிரித்தானிய, ஆஸ்திரேலியப் போர்க் கைதிகளுக்காக ஒரு சிறைச்சாலை உருவாக்கப்பட்டது. அந்தச் சிறைச்சாலையில் இருந்த கைதிகள் மிகவும் கொடூரமான முறையில் நடத்தப்பட்டனர்.
கூட்டுப் படைகளின் விமானத் தாக்குதல்களைத் தவிர்ப்பதற்காக அந்தச் சிறைச்சாலை, 260 கி.மீ. தொலைவில் இருந்த இரானாவ் உள் பகுதிக்கு மாற்றம் செய்யப்பட்டது.
அப்போது சண்டாக்கான் சிறைச்சாலையில் 2504 கைதிகள் இருந்தனர். ஏற்கனவே பல ஆயிரம் பேர், சப்பானியர்களின் சித்ரவதைகளினால் இறந்து விட்டனர். எஞ்சியவர்கள் இரானாவ் எனும் இடத்திற்கு கால்நடையாக நடக்க வைக்கப் பட்டனர்.
அந்த நிகழ்ச்சியைச் சண்டாக்கான் மரண அணிவகுப்பு என்று அழைக்கிறார்கள். போர்க் கைதிகளில் ஆறே ஆறு பேர்தான் தப்பிப் பிழைத்தனர். மற்றவர்கள் அனைவரும் நடைபாதையிலேயே இறந்து போயினர்.
காலநிலை
இரானாவ் வெப்பமண்டல மழைக்காடு காலநிலையைக் கொண்டது. ஆண்டு முழுவதும் அதிக மழைப்பொழிவைக் கொண்டுள்ளது.
மேலும் காண்க
பகுப்பு:மலேசிய நகரங்கள்‎ பகுப்பு:சபா மாநிலத்தின் நகரங்கள்
கடற்கன்னி
கடற்கன்னி (mermaid) என்பது மேற் பகுதி பெண்ணாகவும், கீழ்ப்பகுதி மீன் வாலும் கொண்ட ஓரு நீர்வாழ் உயிரினம் பற்றிய கற்பனை விபரிப்பாகும். கடற்கன்னி பற்றிய நாட்டாரியல் ஐரோப்பா, சீனா, இந்தியா என உலகலாவிய கலாசாரங்களில் காணப்படும் ஓர் விடயமாகும். முதன் முதலாக இது பற்றிய கதைகள் புராதன அசிரியாவில் காணப்பட்டது. அட்டாகடிசு எனும் தேவதை தன் மனிதக் காதலனைத் தவறுதலாகக் கொன்றதும் அவமானத்தினால் கடற்கன்னியாக மாறினாள் என அக்கதை கூறுகின்றது. இன்னுமொரு நாட்டாரியல், அவை மனிதாபிமானம், நன்மை செய்தல் அல்லது மனிதனுடன் காதலில் வீழ்தல் ஆகியவற்றைக் கொண்டிருக்க முடியுமென்று கூறுகின்றது.
வெளியிணைப்புக்கள்
பகுப்பு:தொன்மவியல் பகுப்பு:கற்பனை உயிரினங்கள் பகுப்பு:கடற்கன்னி
மணவாளநல்லூர் ஊராட்சி, கடலூர்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹிங்கோல் தேசியப் பூங்கா
பகுப்பு:பாக்கித்தானிய தேசியப் பூங்காக்கள்
ஹொங்கொங்கில் தமிழ் மொழி
250px|thumb|right|[[நட்சத்திரங்களின் ஒழுங்கை|நட்சத்திரங்களின் ஒழுங்கையில் ஆசிரியர்களும் மாணவர்களும் 2005 ஆம் ஆண்டு]] ஹொங்கொங்கில் தமிழ் குழந்தைகள் தமது கல்வியை ஆங்கில வழி மூலக் கல்வியாகவே கற்கின்றனர். இம்மாணவர்களுக்கு தமிழ்மொழி வழி கற்கவோ, தமிழைக் கற்கவோ ஹொங்கொங் சூழலில் வாய்ப்பு இருக்கவில்லை. இந்த சூழ்நிலையில் இந்திய இளம் நண்பர்கள் குழு எனும் பெயரில் குழுமமாக இயங்கிய தமிழ் இளைஞர்கள், தாமாகவே தன்னார்வ முயற்சியால் தமிழ் வகுப்புகளை 2004 ஆம் ஆண்டு ஆரம்பித்து தொடர்ந்து வெற்றிகரமாக நடாத்தியும் வருகின்றனர்.
வரலாறு
2004 செப்டம்பர் மாதம் ஹொங்கொங்கில் முதன்முதலாக தமிழ் மொழி கல்வி வகுப்புகள் ஆரம்பிக்கப்பட்டன. ஆரம்பத்தில் இந்த தமிழ் வகுப்புகள் சிம் சா சுயி நகரில், சுங்கிங் கட்டடத்தில், 9 ஆம் மாடியில் அலாவுதீன் எனும் உணவகத்தில், சனிக்கிழமைகளில் மாலை நேர வகுப்புகளாகவே ஆரம்பம் ஆகின. ஹொங்கொங் உணவகச் சட்டத்திற்கு அமைய உணவகங்கள் மாலை மூன்று முதல் ஆறு மணிவரை, உணவகப் பணியாளர்களுக்கு ஓய்வு அளிக்கும் வகையில் மூடப்பட வேண்டும். அதன்படி உணவகம் மூடப்படும் நேரமான (3:00 முதல் 5:00) வரையில் அலாவுதீன் எனும் உணவகத்தில் வகுப்புகளை நடாத்த, அவ்வுணகத்தின் உரிமையாளர் சம்மதித்திருந்தார்.
வகுப்புகள் ஆரம்பமான முதல் மாதத்திலேயே 45 மாணவர்கள் வகுப்புகளுக்கு வந்தனர். குழந்தைகளின் வயது 5 முதல் 13 வயதிற்கு இடைப்பட்டவர்களாக இருந்தனர். ஆரம்பத்தில் குழந்தைகளுக்கான தமிழ் பயிற்சிகள், தமிழ் நூல்களின் அச்சு நகல் பிரதிகளாக எடுத்தே கற்பிக்கப்பட்டது. அதன்பின்னரே ஒரு ஒழுங்கு செய்யப்பட்ட பாடத்திட்டம் வகுக்கப்பட்டது. அலாவுதீனும் வெங்கட்டும் தமிழ்க் கல்வி குறித்தான இணையத் தளங்களையும், தமிழ் நாட்டுப் பாடநூல் நிறுவனங்களிம் நூல்களையும், சிங்கப்பூர் அரசு அங்கீகரித்த தமிழ்ப் பாடநூல்கள் மற்றும் பயிற்சிப் புத்தகங்களையும் பரிசீலித்து இறுதியிலேயே ஹொங்கொங் சூழலுக்கு ஏற்ற ஒரு பாடத்திட்டத்தை தேர்ந்தெடுத்தனர். தேர்வின் முடிவாக சிங்கப்பூர் பாட நூல்களை தெரிவுசெய்தனர்.
குழந்தைகள் மூன்று பிரிவுகளாகப் பிரிக்கப்பட்டனர். எழுத்து பயிற்சிகள் மட்டும் பெறுவோர் முதல் பிரிவுக்கும், சொற்கள், சொற்றொடர்கள், பாடல்கள், கதைகள் போன்றவற்றை பயிலும் குழந்தைகள் இரண்டாம் பிரிவுக்கும், வாக்கியங்கள், உரைநடை, இலக்கணம் போன்றன மூன்றாம் பிரிவுக்கும் என வகுக்கப்பட்டது.
சுங்கிங் கட்டடத்தில், உள்ள உணவகம் ஒன்றில் நடைபெற்ற தமிழ் வகுப்புகள் 2008 ஆம் ஆண்டு முதல் "யவ் மா டேய்" எனும் இடத்திற்கு இடமாற்றம் செய்யப்பட்டது.
சிறப்புகள்
250px|thumb|left|[[2005 ஆம் ஆண்டு ஹொங்கொங் பண்பாட்டு மன்றம் முன்பாக ஆசிரியர்கள் தமிழ் கற்கும் குழந்தைகளுடன் எடுத்துக்கொண்டப் படம்.]] ஹொங்கொங்கில் தமிழ் பேசும் தமிழர்களான இவர்கள் தங்களிடையே இந்து, இசுலாம், கிறித்தவம் எனும் மதப் பேதங்களின்றி "நாம் அனைவரும் ஒரே தமிழர்கள்" என ஒரே குடையின் கீழ் ஒற்றுமையுடன் ஒருங்கிணைந்து கற்கின்றனர். "தாய்மொழி என்பது நமது பண்பாட்டின் அடையாளம், நமது மொழி தமிழ், அது ஒரு செம்மொழி" என்பதை உணர்த்தி ஆசிரியர்களும் தமிழ் கற்பிக்கின்றனர் என்பது மகிழ்வான விடயமாகும்.
இந்த தமிழ் மொழி கற்பிக்கும் திட்டத்தை ஹொங்கொங் இந்திய முஸ்லிம் கழகமும், தமிழ் பண்பாட்டு கழகமும் இணைந்து ஊக்குவித்து வருவதும் குறிப்பிடத்தக்கது.
தமிழர் திருநாளாம் தைப்பொங்கல் என வகுப்பில் பொங்கலிட்டு ஆசிரியர்களும் குழந்தைகளுடன் கொண்டாடி மகிழ்கின்றனர். திருக்குறள் வாசகங்களும் கற்பிக்கப்படுகின்றன. குழந்தைகளும் திருக்குறள் வாசகங்களை விரும்பி மனனமாக்கிக்கொள்கின்றனர்.
முக்கியத்துவம்
200px|thumb|right| இது 2004-2005 ஆன் ஆண்டு இறுதியில் வெளியிடப்பட்ட "ஆண்டு மலர்" நூலின் முகப்புப்பக்கம் ஆகும். அத்துடன் இதுவே ஹொங்கொங் தமிழ் வகுப்புகளில் வெளியிடப்பட்ட முதல் நூலும் ஆகும். பாடசாலையில் கற்கும் பாடங்களைத் தவிர, பகுதி நேர வகுப்புகளாக குரலிசை, நாட்டியம், பிரார்த்தனை, வாத்திய இசை போன்றவற்றையும் இக்குழந்தைகள் கற்று வருகின்றனர். இருப்பினும் 2004 செப்டம்பர் மாதத்திற்கு முன்புவரை ஹொங்கொங் தமிழர் வரலாற்றில் ஒரு முறையான தமிழ் மொழி பாடம் கற்பிக்கும் திட்டமோ வகுப்புகளோ இருக்கவில்லை. இந்த சூழ்நிலையில் தான் இந்திய இளம் நண்பர்கள் குழுவினரின் தன்னார்வ முயற்சி முக்கியத்துவம் பெறுகின்றது.
இந்திய இந்திய நண்பர்கள் குழு
இந்த தமிழ் மொழி வகுப்புகளை தன்னார்வப் பணியாக தொடங்கிய இந்திய இளம் நண்பர்கள் குழு எனும் குழுமம், 2003 யூன் மாதம் விளையாட்டுகளின் மீதுள்ள ஆர்வத்தால் ஆரம்பிக்கப்பட்டதாகும். இந்த குழு கடற்கரை கைபந்தாட்டம், காற்பந்தாட்டம், துடுப்பாட்டம், பந்தெறிதல் மற்றும் பூப்பந்தாட்டம் போன்ற விளையாட்டுகளில் பங்குபற்றுவதற்கான ஒரு குழுவாகவே உருவாக்கம் பெற்றதாகும்.
ஆண்டு விழா மலர்
இந்த தமிழ் வகுப்புகளின் ஆண்டு நிறைவு நாளை, ஒவ்வொரு ஆண்டும் விழாவாக எடுத்து சிறப்பிக்கப்படுகின்றது. அத்துடன் "ஹொங்கொங் தமிழ் வகுப்பு ஆண்டு விழா மலர்" சிறப்பு மலர் வெளியிட்டும் சிறப்பிக்கின்றனர் என்பதும் குறிப்பிடத்தக்கது.
இடமாற்றம்
சுங்கிங் கட்டடத்தில், அலாவுதீன் உணவகத்தில் நடைபெற்ற தமிழ் வகுப்புகள் 2008 ஆம் ஆண்டு முதல் கவுலூன், யவ் சிம் மொங் மாவட்டத்தில் உள்ள யவ் மா டேய் சமூகக்கூடத்திற்கு இடமாற்றம் செய்யப்பட்டது. வகுப்புகள் முன்பையும் விட கூடிய இடவசதியுடன் வகுப்புகள் தொடர்ந்தும் நடைபெற்று வருகின்றன. வகுப்புகள் சனிக்கிழமைகளில் நடைபெறும்.
வெளியிணைப்புகள்
பகுப்பு:ஹொங்கொங் தமிழ் பகுப்பு:நாடுகள் வாரியாகத் தமிழ் கல்வி பகுப்பு:தமிழ் கல்வி
கீழமுல்லைக்குடி ஊராட்சி (திருச்சிராப்பள்ளி)
கீழமுல்லைக்குடி ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள திருவெறும்பூர் வட்டாரத்தில் அமைந்துள்ளது. இந்த ஊராட்சி, திருவெறும்பூர் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1829 ஆகும். இவர்களில் பெண்கள் 909 பேரும் ஆண்கள் 920 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செப்டம்பர் 2015 சந்திர கிரகணம்
செப்டம்பர் 2015 நிலவு மறைப்பு என்பது 2015 ஆம் ஆண்டு செப்டம்பர் மாதத்தின் 27ஆம் 28ஆம் திகதிகளில் நடைபெற்ற நிலவு மறைப்பு ஆகும். இது வட மற்றும் தென் அமெரிக்கக் கண்டங்களில் செப்டம்பர் 27ஆம் நாள் ஞாயிற்றுக்கிழமை மாலை வானில் தென்பட்டது. ஐரோப்பா, ஆபிரிக்கா மற்றும்மத்திய கிழக்கு நாடுகளில் செப்டம்பர் 28 ஆம் நாள் அதிகாலை தென்பட்டது. 2014-2015 காலத்தின் நிலவு மறைப்பு நாற்தொடர்களில் இந்த நிலவு மறைப்பே இறுதியானது ஆகும்.
புவியிலிருந்து நெருக்கமான அணுக்கத்திற்கு மிக அருகில் இருந்தமையால், இக்கிரகணத்தின் மத்தியில் நிலவானது இயல்பான அளவைவிடப் பெரியதாகக் காணப்பட்டது. இது பெருமுழுநிலவு என அழைக்கப்படுகிறது. வடகிழக்கு பிரேசிலின் கரைக்குச் சற்றே அப்பால், தலைக்கு நேர்மேலாகக் காணப்பட்ட நிலவின் கோண விட்டம் 34' ஐவிடப் பெரியதாக இருந்தது. thumb|2015ஆம் ஆண்டு நிகழ்ந்த இரு நிலவு மறைப்புகளின் ஒப்பீடு
புலப்படுதன்மை
இந்த நிலவு மறைப்பு வட அமெரிக்கா, தென் அமெரிக்கா, ஐரோப்பா, ஆபிரிக்கா மற்றும்மத்திய கிழக்கு நாடுகளில் புலப்பட்டது.
பகுப்பு:நிலவு மறைப்புகள்
இசிக் - குல் பிராந்தியம்
இசிக்-குல் பிராந்தியம் (Issyk-Kul Region, கிருகிசு மொழி Ысык-Көл облусу, ىسىق-وبلاستى) என்பது கிர்கிஸ்தானின் பிராந்தியங்களில் ஒன்றாகும். இதன் தலைநகரம் காரகோல் நகரமாகும். இதன் எல்லைகளாக அல்மாட்டி பிராந்தியம், கசக்கஸ்தான் (வடக்கு), சூய் பிராந்தியம் (மேற்கு), நாரன் பிராந்தியம் (தென்மேற்கு), சீனாவின் சிஞ்சியாங் (தென்கிழக்கு) ஆகியவற்றால் சூழப்பட்டுள்ளது. இந்த பிராந்தியமானது உலகின் இரண்டாவது பெரிய உயரமான ஏரியான இசிக்-குல் ஏரியிலிருந்து ("சூடான ஏரி") இதன் பெயரைப் பெற்றது.
நிலவியல்
தியான் சான் மலை அமைப்பின் முகடுகளால் சூழப்பட்ட கண் வடிவ இசிக்-குல் ஏரியானது வடபகுதியின் நிலப்பரப்பை ஆதிக்கம் செய்கிறது.
இப்பகுதியின் பெரும்பான்மையான மக்கள் ஏரியைச் சுற்றியுள்ள பகுதிகளில் வாழ்கின்றனர். குறிப்பாக ஏரியின் மேற்கு முனைக்கு அருகிலுள்ள பாலிச்சி நகரங்களிலும், அதன் கிழக்கு முனைக்கு அருகிலுள்ள கரகோல் நகரங்களிலும் வாழ்கின்றனர்.
மக்கள் வகைப்பாடு
2009 ஆம் ஆண்டு நிலவரப்படி, இசிக்-குல் பிராந்தியத்தில் மூன்று நகரங்கள், ஐந்து நகர்ப்புற வகை குடியிருப்புகள் மற்றும் 175 கிராமங்கள் உள்ளன. 2009 ஆம் ஆண்டின் மக்கள் தொகை மற்றும் வீடமைப்பு கணக்கெடுப்பின்படி, இதன் உண்மையான மற்றும் நிரந்தர மக்கள் தொகை 425,116 மற்றும் 438,389 ஆகும்.
இன அமைப்பு
2009 ஆம் ஆண்டு மக்கள்தொகை கணக்கெடுப்பின்படி, இசிக்-குல் பிராந்தியத்தின் இன அமைப்பின்படி மக்கள் தொகை:
போக்குவரத்து
வடமேற்கிலிருந்து ( பிசுக்கெக்கிலிருந்து ) வரும் தொடருந்துப் பாதை பாலிச்சியில் முடிகிறது. பிசுக்கெக்கிலிருந்து வரும் பிரதான நெடுஞ்சாலை (A365) பாலிக்கி வழியாக செல்கிறது. நெடுஞ்சாலை A363 ஏரியை சுற்றி வட்டமிட்டபடி செல்கிறது. மேலும் A362 சாலையானது ஏரியிலிருந்து கிழக்கே கஜகஸ்தானுக்கு செல்கிறது. இசிக்-குல் சர்வதேச விமான நிலையம் மற்றும் காரகோல் சர்வதேச விமான நிலையம் கஜகஸ்தானில் உள்ள அல்மாட்டியுடன் இப்பிராந்தியத்தை இணைக்கிறது. சோல்பன்-அடா விமான நிலையம் மற்றும் தம்கா விமான நிலையத்தில் வழக்கமான விமான பயணங்கள் இல்லை.
சுற்றுலா
ஆல்ப்ஸ் அல்லது கொலராடோவை ஒத்த இப்பகுதி ஒரு முக்கிய சுற்றுலாத் தலமாக ஆக வாய்ப்பு உள்ளது. இதன் தொலைதூரத்தன்மை, வளர்ச்சியடையாத உள்கட்டமைப்பு மற்றும் கிர்கிஸ் தேசியவாதிகள் மற்றும் விடுதலை அமைப்புகளுக்கு இடையே வளர்ந்து வரும் மோதல்கள் ஆகியவை இதற்கு தடை கல்லாக உள்ளன. 2008 திசம்பரில் வெடித்தத மோதலால், 39 பொதுமக்கள் கொல்லப்பட்டனர். தற்போது, ஏரியைச் சுற்றியுள்ள சோவியத் கால கட்டுமானங்களை மிகவும் துணிச்சலான சர்வதேச சுற்றுலாப் பயணிகளும், பெரும்பாலும் உள்ளூர் மக்களாலும் பார்வையிடப்படுகிறது.
மாவட்டங்கள்
இஸ்ஸிக்-குல் நிர்வாக ரீதியாக ஐந்து மாவட்டங்களாக பிரிக்கப்பட்டுள்ளது:
குறிப்புகள்
பகுப்பு:Coordinates on Wikidata பகுப்பு:கிர்கிசுத்தானின் பிராந்தியங்கள்
பெத்சாயிதாவின் பார்வையற்றவர்
thumb|491x491px|''பெத்சாய்தாவில் பார்வையற்ற ஒருவர் நலமடைதல். ஓவியர்: மின்ரோனோவ்
மாற்கு நற்செய்தியின்படி இயேசு கிறித்து கலிலேயாவில் உள்ள பெத்சாய்தா என்னும் ஊருக்கு வந்த போது சிலர் பார்வையற்ற ஒருவரை இயேசுவிடம் கொண்டுவந்து, அவரைத் குணமாக்க வேண்டினர். இயேசு பார்வையற்றவரது கையைப் பிடித்து ஊருக்கு வெளியே அழைத்துச் சென்று அவருடைய விழிகளில் உமிழ்ந்து கைகளை அவர்மேல் வைத்து, “ஏதாவது தெரிகிறதா?” என்று கேட்டார். பார்வையற்றவர் நிமிர்ந்து பார்த்து, “மனிதரைப் பார்க்கிறேன். அவர்கள் மரங்களைப் போலத் தோன்றுகிறார்கள். ஆனால் நடக்கிறார்கள்” என்று சொன்னார். இயேசு மீண்டும் தம் கைகளை அவருடைய கண்களின்மீது வைத்தார். அப்போது அவர் நலமடைந்து முழுப் பார்வை பெற்று அனைத்தையும் தெளிவாகக் கண்டார். எனக் குறிக்கின்றது.
மேற்கோள்கள்
பகுப்பு:திருமுறை நற்செய்திகளில் வரும் நபர்கள் பகுப்பு:இயேசுவின் புதுமைகள் பகுப்பு:மாற்கு நற்செய்தி பகுப்பு:பார்வையற்றவர்
உன்மத்தம்
உன்மத்தம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதிமூன்றாவது கரணமாகும்.
கால்களைத் தொட்டிபோல் வளைத்து கைகளையும் நன்றாக நீட்டி, மணிக்கட்டிலிருந்து முன்கையைத் தொங்கவிட்டு நடிப்பது உன்மத்தமாகும்
வெளி இணைப்புகள்
பகுப்பு:நூற்றியெட்டு சிவதாண்டவங்கள்
ஜள்காவ் வன்கலவி வழக்கு
ஜள்காவ் வன்கலவி வழக்கு (Jalgaon rape case) மனித கடத்தல், கற்பழிப்பு மற்றும் பாலியல் அடிமைத்தனம் ஆகியனவற்றை உள்ளடக்கிய  ஒரு வழக்கினைக் குறிப்பதாகும், இது இந்தியாவின் மகாராஷ்டிராவின் ஜள்காவ்னில் நடந்தது. இது ஜூலை 1994 இல் பரவலான கவனத்தினைப் பெற்றது. பெண்கள், பள்ளிக்குச் செல்லும் சிறார்களில் பலர், வணிகர்கள், தொழில் வல்லுநர்கள், அரசியல்வாதிகள் மற்றும் குற்றவாளிகளால் பாலியல் வன்கலவிக்காக ஏமாற்றப்பட்டனர், போதைப்பொருள் செலுத்தியும் மற்றும் சில சமயங்களில் சித்திரவதையும் செய்யப்பட்டனர். இந்தச் செயல் 300 முதல் 500 பெண்களை உள்ளடக்கியதாகவும் 5 முதல் 12 வருடங்களாக நடைபெற்றதாகவும் கூறப்படுகிறது. சிறுமிகளை வன்கலவி செய்த பலர் பரவலாக நகரத்தின் செல்வாக்குள்ள நபர்களாக இருந்தனர்.
ஜள்காவில் பெண்கள் துன்புறுத்தப்படுவது பல ஆண்டுகளாக தொடர்ந்து நடந்து வந்தது. ஆண்கள், பெண்களுக்கான கல்லூரி வளாகங்கள், அழகு நிலையங்கள், பனிக்கூழ் மண்டபம், மருத்துவமனைகள் மற்றும் பேருந்து முனையங்கள் போன்ற இடங்களில் ஒற்றர்கள் மூலம் அங்குள்ள பெண்களை நோட்டமிடுவார்கள். பாலியல் வன்கொடுமை மற்றும் புகைப்படம் எடுப்பதற்கு முன்பு தாங்கள் அமைதியாக இருந்ததாக பாதிக்கப்பட்ட சிலர் கூறினர். அவர்கள் அந்தப் புகைப்படங்களை வைத்து, அவர்களை அச்சுறுத்துறுத்தல் செய்வார்கள்.
காவல் துறை விசாரணை
இருப்பினும், 1993 இல், ஒரு சில பெண்கள் இறுதியாக ஒரு காவல் துறையினரிடம் புகார் செய்தனர். பின்னர் மாவட்ட காவல்துறை கண்காணிப்பாளர் தீபக் ஜாக் விசாரணையைத் தொடங்கினார், விரைவில் பல புகார்கள் வரத் தொடங்கின.
இந்த வழக்குகள் குறித்து விரிவான விசாரணை நடத்தக் கோரி மாநிலத்தின் பல்வேறு பகுதிகளில் பெண்கள் அமைப்புகள் ஆர்ப்பாட்டங்களை நடத்தின. இந்திய தேசிய காங்கிரசுக் கட்சியைச் சேர்ந்த ஜள்காவ் நகராட்சி குழு (ஜேஎம்சி) உறுப்பினர்களான பண்டிட் சப்கலே மற்றும் ராஜு தத்வி ஆகியோரின் தொடர்பு பற்றிய வதந்திகளால், மாநில சட்டசபையிலும் இந்த விவகாரம் பரபரப்பாக விவாதிக்கப்பட்டது.
12 பாலியல் வன்கலவிகள் உட்பட சுமார் 20 பாலியல் சுரண்டல் வழக்குகள் ஜள்கான் மற்றும் அண்டை நாடான புசாவலில் வழக்குகள் பதிவு செய்யப்பட்டன. பாதிக்கப்பட்டவர்களில் சிலர் 12 வயதுடையவர்கள், அனைவரும் ஏழைக் குடும்பங்களைச் சேர்ந்தவர்களாக இருந்தனர்.
குற்றம் சாட்டப்பட்டவர்கள்
குற்றம் சாட்டப்பட்டவர்களில் முக்கியமானவர்கள் இரண்டு சிவசேனா தலைவர்கள் மற்றும் ஜள்காவின் நகராட்சி மன்ற உறுப்பினர்கள், ஒரு மருத்துவர், ஒரு வழக்கறிஞர், ஒரு வானொலி ஒலிபரப்பு நிலைய ஊழியர் மற்றும் ஒரு விடுதி உரிமையாளர் ஆகியோர் ஆவர். முக்கிய உள்ளூர் காங்கிரசு தலைவர் சுரேஷ் ஜெயின் (சுரேஷ்தாடா) சம்பந்தப்பட்டவர் என்று ஊடகங்களில் குறிப்பிடப்பட்டிருந்தாலும், அவர் அதனை மறுத்து வந்தார்.
நீதிமன்ற வழக்கு
மீரா போர்வாங்கர், பின்னர் மும்பையில் இணை ஆணையராக (குற்றம்) ஆனார்: '' குற்றங்கள் தாமதமாக அறிவிக்கப்பட்டதுதான் முக்கிய பிரச்சனையாகப் பார்க்கப்பட்டது. முதல் தகவல் அறிக்கை பதிவு செய்யப்பட்ட ஒரு வருட காலம் ஆனது. அதனால் இந்த வழக்கில் மருத்துவ ஆதாரம் இல்லாமல் போனது. குற்றப்பத்திரிகை தாக்கல் செய்யும் போது கூட, வழக்குகள் பலவீனமானவை என்று எங்களுக்குத் தெரியும், ஆனால் நாங்கள் அதை மனசாட்சிப்படி நீதிமன்றத்திற்கு எடுத்துச் சென்றோம் என்று அவர் கூறினார்.
சான்றுகள்
பகுப்பு:இந்தியாவில் வன்கலவி பகுப்பு:மகாராட்டிர வரலாறு (1947- தற்போதுவரை)
திருகோடிக்காவல் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிக்ரம் சட்டமன்றத் தொகுதி
பிக்ராம் விதான சபை தொகுதி பீகார் மாநில சட்டசபை தொகுதியில் 243 தொகுதிளில் ஒன்றாகும். இது டானாபூர், மேனர், புல்வாரி, மசோரி மற்றும் பாலிகன்ஜு போன்ற இதர சட்டமன்ற தொகுதிகளோடு சேர்ந்து பாடாலிப்புத்ரா லோக் சபா தொகுதியின் ஒரு பகுதியாகும்.
கண்ணோட்டம்
பிக்ராம் நவ்பட்பூர் & பிக்ராம் பகுதிகளை கொண்டுள்ளது. இத்தொகுதியில் கிராம பஞ்சாயத்துகளான கொடியா, பின்தோள், குன்ஞ்வா, மச்சல்ப்பூர், யமுனாபூர் மற்றும் பிக்டா தராநகர் ஒன்றிய பகுதிகளை கொண்டுள்ளது
பார்வைநூல்கள்
பகுப்பு:பீகாரின் சட்டமன்றத் தொகுதிகள்
கிருஷ்ண மேனன் நினைவு அரசு மகளிர் கல்லூரி
கிருஷ்ண மேனன் நினைவு அரசு மகளிர் கல்லூரி (Krishna Menon Memorial Government Women's College) என்பது இந்தியாவின் கேரள மாநிலம் கண்ணூரில் உள்ள மகளிர் கல்வி நிறுவனம் ஆகும்.
படிப்புகள் வழங்கப்படும்
பட்டதாரி திட்டங்களின் கீழ்:
முதுகலை திட்டங்கள்:
இணைப்பு
கண்ணூர் கிருஷ்ண மேனன் நினைவு அரசு மகளிர் கல்லூரி, கண்ணூர் பல்கலைக்கழகத்துடன் இணைக்கப்பட்டுள்ளது.
ஜக்கம்மா தேவி
ஜக்கம்மா தேவி (Jakkamma) என்பது தொட்டிய நாயக்கர் சாதியினரால் வணங்கப்படும் குல தெய்வம். தொட்டிய நாயக்கர் சாதியினரில் சிலர் குறி சொல்தல், கோடாங்கி சொல்தல், அருள் வாக்களித்தல், குடுகுடுப்பை சொல்தல், கைரேகை சோதிடம் பார்த்தல், மாந்திரீகம் செய்தல் போன்ற வேலைகளில் ஈடுபடுகின்றனர். இவர்கள் அனைவருக்கும் ஜக்கம்மாதான் முதல் தெய்வம். ஜக்கம்மா காளி தேவியின் அவதாரம் என்றும், இவர் போயசம்மா, எல்லம்மா, ஜக்கும்மா, போலேரம்மா, பொம்மம்மா போன்ற வேறு சில பெயர்களாலும் இச்சாதியினரால் அழைக்கப்படுகிறார்.
மாந்தரிகம்
ஜக்கம்மா மிக சக்தி வாய்ந்த தெய்வம் என்ற நம்பிக்கை சோதிட நம்பிக்கையுடைய பலருக்கும் உண்டு. குடுகுடுப்பை, கைரேகை சோதிடம், மாந்தரிகம், கோடாங்கி பார்த்தல் போன்ற வேலைகள் ஜக்கம்மா பெயரைச் சொல்லித்தான் தொடங்கப்படுகிறது. இந்த சாதியினர் சொல்லும் வாக்கு உண்மையாக நடக்கும் என்கிற நம்பிக்கை முன்பு பலருக்கும் இருந்தது. எட்டயபுர அரசர்களுக்குக் குருவாக இருந்தவர்கள் கோடங்கி நாயக்கர்கள் எனப்படுபவர்கள். இவர்களும் கம்பளத்து நாயக்கர் இனத்தைச் சேர்ந்தவர்களே. சோதிடம், மாந்திரிகம் போன்ற கலைகளில் திறமை மிக்கவர்களாக இருந்திருக்கின்றார்கள். இந்தக் கோடங்கி நாயக்கர்கள் முன்னிலையில் தான் திருமண வைபவங்கள் நிகழ்ந்திருக்கின்றன. திருமணம் மட்டுமல்ல, இறப்பு சடங்குகள், கிரியைகள் ஆகியற்றோடு ஒரு குருவின் அனைத்து கடமைகளையும்  நிறைவேற்றுபவர்களாக இவர்கள் இருந்திருக்கின்றனர்.
திருவிழா
ஆண்டுதோறும் சித்திரை மாதம் வரும் திங்கள் கிழமையில் ஜக்கம்மா உயிர் நீத்தார் என்ற நம்பிக்கையில் சித்திரை மாதத் திங்கள் கிழமைகளில் ஜக்கம்மாவுக்கு சிறப்பு வழிபாடுகள் செய்யப்படுகின்றன. பாஞ்சாலங்குறிச்சியிலிருக்கும் ஜக்கம்மா கோவிலில் கம்பளத்து சாதியினர் சிறப்பு வழிபாடுகளுடன் தேவராட்டம், சேர்வைஆட்டம், கும்மி போன்றவைகள் மூலம் ஆடிப்பாடி மகிழ்ச்சியுடன் விழாவைக் கொண்டாடுகின்றனர். இந்த ஜக்கம்மாளுக்கு காவல் தெய்வம் எதுவும் கிடையாது என்பதால் ஆடு, கோழி எனப் பலியிடுதல் வழக்கமோ அதை உணவாக்கிப் படைக்கும் வழக்கமோ இல்லை.
சக்கதேவி நாட்டுப் பாடல்.
என்று கம்பளத்தார் ஜக்கம்மாவை வணங்கும் விதம் குறித்து கட்டபொம்மன் நாட்டுப் பாடல் மூலம் அறிய முடிகிறது.
வெளி இணைப்புகள்
பகுப்பு:நாட்டுப்புறப் பெண் தெய்வங்கள்
சூலபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சந்திர பானு தேவி
சந்திர பானு தேவி (Chanra Bhanu Devi) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார்.பீகாரைச் சேர்ந்த தேவி பீகாரில் உள்ள பாலியா நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராக 1984ஆம் ஆண்டு தேர்ந்தெடுக்கப்பட்டார்.
வெளி இணைப்புகள்
பகுப்பு:2008 இறப்புகள் பகுப்பு:1947 பிறப்புகள் பகுப்பு:8வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள்
சூலபுரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சரத் ஜயவர்தன
சரத் ஜயவர்தன (Sarath Jayawardene, பிறப்பு: சூலை 29 1969), ஓர் இலங்கைத் துடுப்பாட்டக்காரர் ஆவார். இவர் மலேசியா சார்பாகவும் ஆட்டங்களில் கலந்து கொண்டுள்ளார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 114, ஏ-தர போட்டி 16 ஆகியவற்றில் கலந்து கொண்டுள்ளார்.
சான்றுகள்
பகுப்பு:இலங்கைத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள்
முற்றுப்புள்ளி (தமிழ் நடை)
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது ஒழுங்கான அமைப்பில் எழுதுவதற்கான நெறிமுறையைக் குறிக்கும்.
இத்தகைய நெறிமுறையில் நிறுத்தக்குறிகள் (punctuation marks) பெரும் பங்கு வகிக்கின்றன. இவை பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
நிறுத்தக்குறிகளுள் புள்ளி என்பது அடிப்படையானது. அது கால்புள்ளி (comma), அரைப்புள்ளி (semicolon), முக்கால்புள்ளி (colon), முற்றுப்புள்ளி (full stop), புள்ளி (point), முப்புள்ளி (ellipsis) என்று வேறுபடுத்தப்பட்டு எழுத்தில் கையாளப்படுகிறது.
முற்றுப்புள்ளி இட வேண்டிய இடங்கள்
ஒரு சொற்றொடர் அல்லது வாக்கியம் முடிவுற்றது என்பதைக் குறிக்க முற்றுப்புள்ளி பயன்படுகிறது.
முற்றுப்புள்ளி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:
சான்றுகள்
1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), தமிழ் நடைக் கையேடு, சென்னை: அடையாளம், 2004.
பகுப்பு:தமிழ் நடை பகுப்பு:நிறுத்தக்குறிகள் பகுப்பு:தமிழ் உரைநடை
எலவனூர் ஊராட்சி
எலவனூர் ஊராட்சி (Elavanoor Gram Panchayat), தமிழ்நாட்டின் கரூர் மாவட்டத்தில் உள்ள க. பரமத்தி வட்டத்தில் அமைந்துள்ளது. இந்த ஊராட்சி, அரவக்குறிச்சி சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1303 பேர் ஆவர். இவர்களில் பெண்கள் 649 பேரும் ஆண்கள் 654 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்னகவுண்டன அள்ளி
சின்னகவுண்டனஅள்ளி (Chinnagowndanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643215. இது கும்மனூர் ஊராட்சிக்கு உட்பட்டது.
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு மொத்த குடியிருப்புகள் 432, மொத்த மக்கள் தொகைகள் 1855,. இதில் 962 ஆண்களும்,893 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஹென்றி டியூனாண்ட்
right|thumb|முதியவராக டூனாந்த்
ஜீன் ஹென்றி டூனாந் (Jean Henri Dunant, மே 8,1828- அக்டோபர் 30, 1910) செஞ்சிலுவைச் சங்கத்தைத் நிறுவியவர். சுவிஸ் நாட்டவர். 1863 இல் போரில் காயமடைந்தவர்களுக்கு உதவ செஞ்சிலுவைச் சங்கத்தைத் தொடங்கினார். 1901 இல் அமைதிக்கான முதல் நோபல் பரிசை பிரடெரிக் பாசியுடன் பகிர்ந்து பெற்றார்.
செஞ்சிலுவைச் சங்கம் தோற்றம்
ஜெனிவாவில் பிறந்தவரான ஹென்றி டுனாந் வேலை காரணமாக 1859 இல் இத்தாலி நாட்டில் உள்ள சால்ஃபரீனோ என்ற நகருக்குச் சென்றார். அங்கு அப்போதுதான் போர் நடந்து முடிந்திருந்தது. போரின் காரணமாக ஏறக்குறைய நாற்பதாயிரம் பேருக்கும் மேல் மிக மோசமாக காயங்களால் பாதிக்கப்பட்டிருந்தனர். அவர்களுக்கு மருத்துவ உதவி செய்ய யாரும் இல்லாமலும், உணவு அளிக்க யாருமில்லாமலும் அவதிப்பட்டனர். இதைப்பார்த்து பார்த்து மனம் வருந்திய ஹென்றி, அந்தப் பகுதியில் வாழ்ந்தவர்களைத் திரட்டி, காயமுற்ற போர்வீரர்களுக்கு முதலுதவி செய்தார். இந்தப் பணியை மூன்று நாட்கள் சோர்வின்றி செய்தார்.
ஹென்றி தன் சொந்த ஊரான ஜெனீவாவுக்குத் திரும்பிய பிறகும்கூட, போரும் அதனால் காயமுற்றவர்களின் துன் பமும் இவர் மனதை விட்டு நீங்கவில்லை. அதன் பாதிப்பின் காரணமாக சால்ஃபரீனோ நினைவுகள் என்ற புத்தகத்தை எழுதினார். இந்த நூலில் ‘போரில் காயமுறுவர்களுக்கு உதவுவதற்காக எந்தச் சார்பும் இல்லாத ஒரு பன்னாட்டு அமைப்பை உருவாக்க வேண்டும்’ என்று தன் கருத்தைத் தெரிவித்திருந்தார்.
புத்தகம் வெளியாகி ஓராண்டுக்குப் பிறகு ஹென்றியின் எண்ணம் நிறைவேறும் வாய்ப்பு ஏற்பட்டது. ஜெனீவா மக்கள் நல அமைப்பின் தலைவராக இருந்த குஸ்தவ் மாய்னீர் என்பவருக்கு ஹென்றியின் இந்தக் கருத்துப் பிடித்துப்போனது. போரில் காயப்படுகிறவர்களுக்கு உதவும் நோக்கில் பல்வேறு பரிந்துரைகளை அவர் முன்வைத்தார். இந்தப் பரிந்துரைகள் 16 நாடுகளைச் சேர்ந்த உறுப்பினர்களால் ஏற்றுக்கொள்ளப்பட்டு, அதன்படி உருவானதுதான் செஞ்சிலுவைச் சங்கம். 1864-ம் ஆண்டு ஸ்விஸ் நாட்டு நாடாளுமன்ற ஏற்பாட்டில் நடைபெற்ற ஜெனீவா மாநாட்டில் இந்த அமைப்பை உருவாக்க அதிகாரபூர்வமாக 12 நாடுகள் ஒப்புக்கொண்டன. அடுத்து வந்த ஆண்டுகளில் அடுத்தடுத்து பல்வேறு நாடுகள் இந்தச் சங்கத்தில் இணைந்தன.
அமைதிக்கான நோபல்பரிசு
ஜான் ஹென்றிக்கு செஞ்சிலுவைச் சங்கம் உருவாகக் காரணமாக இருந்தகாரணத்திற்காக நோபல் பரிசு வழங்கப்பட ஆரம்பித்த முதல் ஆண்டான 1901-லேயே அமைதிக்கான நோபல் பரிசை முதன்முதலில் பெற்றார். ஹென்றியின் பிறந்தநாளான மே எட்டாம் நாள், ஒவ்வொரு ஆண்டும் செஞ்சிலுவை நாளாக கடைபிடிக்கப்படுகிறது.
மேற்கோள்கள்
பகுப்பு:நோபல் அமைதிப் பரிசு பெற்றவர்கள் பகுப்பு:பன்னாட்டு செஞ்சிலுவை மற்றும் செம்பிறைச் சங்கம் பகுப்பு:1828 பிறப்புகள் பகுப்பு:1910 இறப்புகள்
தூய இதயக் கல்லூரி, செண்பகனூர்
தூய இதயக் கல்லூரி, செண்பகனூர் தமிழக இயேசு சபையினரின் குரு மாணவர்கள் பயிற்சி மையம் ஆகும். இந்த மையம் தொடங்கிய காலத்தில் அதிகமாக, வெளிநாட்டு இயேசு சபையினர் பயிற்சி பெற்று வந்தனர். பிறகு இந்தியாவின் பல பகுதிகளைச் சார்ந்தவர்கள் பயிற்சி பெற்று வந்தனர்
தொடக்கம்
இப்பயிற்சி மையம் 19 ஆம் நூற்றாண்டின் இறுதியிலிருந்து செயல்பட்டு வருகின்றது.
மையத்தின் செயல்பாடுகள்
இம்மையம் தொடங்கப்பெற்ற காலத்தில் நவ துறவறம், இளந்துறவறம், மெய்யியல் பயிற்சித்தளங்கள் செயல்பட்டு வந்தன. தற்போது, இயேசு சபையின் இறுதிக்கட்ட பயிற்சிக்களமாக உள்ளது.
இங்கு, அருங்காட்சியகம், இயேசு சபையின் ஆவணக்காப்பகம், இயற்கை தாவரவியல் மையம், சிகரம் என்னும் சமூகப் பணி மையம், மகளிருக்கான கிரிகிணி பயிற்சி மையம், தியான ஆற்றுப்படுத்துதல் மையம் ஆகியன செயல்பட்டு வருகின்றன.
பகுப்பு:இயேசு சபையின் கல்வி நிறுவனங்கள்‎
சிபோடாஸ் தாவரவியல் தோட்டம்
சிபோடாஸ் தாவரவியல் தோட்டம் (Cibodas Botanical Gardens) (Kebun Raya Cibodas, KRC), இந்தோனேசியா மேற்கு ஜாவாவின் துணை மாவட்டமான சிபோடாஸ் பகுதியில், ஜெடே மலைச்சரிவில் 84.99 ha பரப்பளவில் அமைந்துள்ள தாவரவியல் பூங்கா ஆகும். இந்தத் தோட்டமானது இந்தோனேசிய அறிவியல் நிறுவனத்தின்கீழ் செயல்பட்டு வருகிறது.
வரலாறு
இந்தத் தோட்டமானது 1852 ஆம் ஆண்டில் டச்சு தாவரவியலாளரான ஜோகன்ஸ் எலியாஸ் தேய்ஸ்மான் என்பவரால் போகோர் தாவரவியல் பூங்காவின் ஒரு கிளையாகத் துவக்கி வைக்கப்பட்டதாகும். பிந்தைய ஆண்டுகளில் ருடோல்ப் சேபேர் என்பவரால் இதற்கான திட்டம் வடிவமைத்து தரப்பட்டது.